|  |  |
| --- | --- |
| Nom  |  |
| Cognoms |  |
| Grup de CAI |  |

**Carta als estudiants de CAI**

*Llegeix el text següent i subratlla amb una línia les paraules que no entenguis i amb dues línies les frases que més t’han copsat.*

*Redacta un petit paràgraf (mínim 4 línies) del que t’ha semblat el contingut i si tens alguna proposta, suggeriment o comentari a fer.*

**Carta de benvinguda als estudiants de Cures Auxiliars d’Infermeria**

**Al final d’aquest any acadèmic molts de vosaltres ja sereu Tècnics en Cures Auxiliars d’infermeria.**

Els TCAI son els professionals de la branca sanitària assistencial que més temps passen i més contacte tenen amb els pacients. Un bon TCAI és cabdal en l’engranatge sanitari.

L’assistència al pacient és molt diversa i exigent, però també molt gratificant.

**Què hi ha millor que ajudar als altres?**  

Per fer-ho bé us heu de preparar a consciència.

Vosaltres haureu de conèixer i saber explicar al pacient i/o familiars coses tan diverses com:

* fer les cures d’una UPP
* com evitar una infecció nosocomial
* com administrar un medicament tòpic
* animar al pacient en la seva autonomia
* orientar-lo en els hàbits més saludables
* ajudar-lo a respirar (ús de les ulleres nasals, instil·lacions nasals..)
* ajudar-lo a gestionar certs dispositius (sondes nasogàstrica, PEG, bosses de colostomies, etc.)
* com utilitzar les crosses o la cadira de rodes
* o com alimentar-se amb una dieta hipocolesterolemiant.

Totes elles tasques necessàries i molt positives per a la bona evolució del pacient

**Tanmateix, podeu ser l’element principal de coses no tan bones....** 

Podeu ser el factor principal que contribueixi a:

* propagar un MARSA
* provocar una UPP per errors en les mobilitzacions
* produir una broncoaspiració durant l’alimentació oral
* produir complicacions per buidatge de massa orina en un pacient amb sonda vesical.
* Passar per alt una situació greu d’hipoxèmia

Les quals poden posar en perill la vida del pacient.

**Per una bona pràctica de CAI, us heu de preparar bé**

Com a professionals teniu una immensa responsabilitat i per tant la vostra activitat es mereix el més alt respecte. No ho oblideu mai.

* Segurament trobareu obstacles en el vostre camí, com ara pacients inquiets i malhumorats, familiars sobrecarregats, personal sanitari d’altres categories amb ínfules de superioritat, etc., els quals poden posar a prova la vostra competència.

Confiar en la vostra lloable tasca us ajudarà a seguir pel bon camí. I penseu sempre que qualsevol persona pot estar un dia a les vostres mans. Sí, ho heu sentit bé, a les vostres mans. Heu de saber que: **“*sense vosaltres l’hospital, geriàtrics, etc. no funcionarien: sou indispensables*”.**

Espero de vosaltres que us dediqueu a fons, jo també ho faré!

Aquí, a l’INS BAIX CAMP tindreu la primera part de la vostra formació. Desprès, en la vostra pràctica professional, sereu vosaltres els EXPERTS. I les proves les tinc,

 **Bona sort i bona tasca!**